
NOMAS LĪGUMS 

par nekustamā īpašuma daļas “Meitenes muitas kontroles punkts”, Elejas pagastā, Jelgavas novadā, nomu
Rīgā





                                  Līguma datums ir pēdējā pievienotā

                                                                          droša elektroniskā paraksta laika zīmoga datums
 Nodrošinājuma valsts aģentūra, reģistrācijas numurs 90009112024, turpmāk – IZNOMĀTĀJS, tās direktora Jāņa Vondas personā, kurš rīkojas saskaņā ar Ministru kabineta 2012. gada 11. decembra noteikumiem Nr. 839 “Nodrošinājuma valsts aģentūras nolikums” un iekšlietu ministra 2026. gada 10. jūlija rīkojuma Nr.1-4/955/26 pamata, no vienas puses, un

___________________________, reģistrācijas numurs ___________, turpmāk – NOMNIEKS, tās ____________ personā, kurš  rīkojas saskaņā ________________, no otras puses,

turpmāk kopā saukti – Puses, katrs atsevišķi – Puse, pamatojoties uz 2026. gada ____________ lēmumu Nr. 1.3.2-07/____ “Par nomas tiesību izsoles rezultātiem un nomas līguma slēgšanu”, bez viltus, maldības un spaidiem noslēdz Pusēm un to tiesību un pienākumu pārņēmējiem saistošu nomas līgumu, turpmāk tekstā – Līgums:

1.  Līguma priekšmets

1.1. IZNOMĀTĀJS nodod nomā un NOMNIEKS pieņem nomas lietošanā par maksu nekustamā īpašuma “Meitenes muitas kontroles punkts”, Elejas pagastā, Jelgavas novadā, kadastra numurs 5448 006 0342, (nekustamā  īpašuma lietošanas mērķis: 0906 – Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve) daļu:
1.1.1. nekustamā īpašuma sastāvā esošās būves (būves kadastra apzīmējums 5448 006 0342 001) daļu - telpas Nr. 24-51 un 66-81 ar kopējo platību 701,8 m², kas ir  39,17 % no nekustamajā īpašumā esošo telpu kopējās  platības ( 1791,60 m²) (turpmāk – Telpas);
1.1.2. auto stāvvietu 13 (trīspadsmit) automašīnām (turpmāk – Auto stāvvieta); 
1.1.3. Telpām proporcionāli piesaistīto zemes vienības (zemes vienības kadastra apzīmējums 5448 006 0342) daļu 3,3789 ha platībā (turpmāk – Zemes vienības daļa). Viss kopā turpmāk saukts – Nomas objekts.

1.2. NOMNIEKS ir informēts, ka pārējo nekustamo īpašumu savu funkciju izpildei izmanto Valsts robežsardze. NOMNIEKS ar savu darbību nedrīkst traucēt Valsts robežsardzei noteikto funkciju un uzdevumu izpildi.
1.3. Gadījumā, ja valstī tiek pieņemts lēmums par pagaidu robežkontroles atjaunošanu uz Latvijas Republikas un Lietuvas Republikas robežas un pastiprināta imigrācijas kontrole pie iekšējās robežas ar Lietuvas Republiku, NOMNIEKAM ir saistoši attiecīgie lēmumi. IZOMĀTĀJS šajā gadījumā nekompensē NOMNIEKAM tā dēļ radušos zaudējumus.
1.4. Telpas NOMNIEKS izmanto komercdarbībai – mazumtirdzniecībai/vairumtirdzniecībai, kas atbilst NOMNIEKA reģistrētiem darbības veidiem. Citādai Nomas objekta izmantošanai nepieciešama IZNOMĀTĀJA rakstiska piekrišana.
1.5. Uz NONIEKU attiecināms normatīvajos aktos noteiktais aizliegums atsevišķu preču ievešanai (importam) no Krievijas Federācijas un Baltkrievijas Republikas, kā arī šo preču tirdzniecības aizliegums Nomas objektā, tāpat NOMNIEKAM ir saistoši arī citi valstī noteiktie preču tirdzniecības ierobežojumi. NOMNIEKS ir atbildīgs par attiecīgo ierobežojumu vai aizliegumu ievērošanu.
1.6. Auto stāvvietu NOMNIEKS izmanto savu un klientu auto īslaicīgai novietošanai. Auto novietošana nekustamā īpašuma teritorijā citā vietā nav atļauta.
1.7. Puses apliecina, ka Līguma noslēgšanas brīdī Nomas objekts NOMNIEKAM ir ierādīts un tā stāvoklis tam ir zināms, un NOMNIEKS to pieņem tādā stāvoklī, kādā tas norādīts Nomas objekta nodošanas - pieņemšanas aktā (3.pielikums) tā parakstīšanas brīdī. Nodošanas - pieņemšanas aktu Puses paraksta 5 (piecu) darba dienu laikā no Līguma parakstīšanas dienas, un tas kļūst par Līguma neatņemamu sastāvdaļu. 
2. Līguma termiņš

2.1. Līgums stājas spēkā ar tā parakstīšanas brīdi un tiek noslēgts uz 3 (trīs) gadiem. 
2.2. Pusēm savstarpēji vienojoties, ievērojot normatīvajos aktos noteikto, Līguma darbības termiņš var tikt pagarināts.
3.  Maksājumi un norēķinu kārtība

3.1. Maksa mēnesī par Nomas objekta lietošanu ir _______ euro (_______) un pievienotās vērtības nodoklis 21 % apmērā ____ euro (______). Kopā _____ euro (______) (turpmāk – Nomas maksa).
3.2. Pēc nomas līguma noslēgšanas IZNOMĀTĀJS saskaņā ar likuma “Par nekustamā īpašuma nodokli” 7.panta pirmās daļas 4.punktu informēs Jelgavas novada pašvaldību par nomas līguma spēkā stāšanos un nomnieka pienākumu maksāt nekustamā īpašuma nodokli.

3.3. IZNOMĀTĀJS vienpusēji pārskata Nomas maksas apmēru ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā un maina Nomas maksu, ja pārskatītā Nomas maksa ir augstāka par līdzšinējo Nomas maksu.
3.4. Pārskatītā un mainītā Nomas maksa stājas spēkā trīsdesmitajā dienā no dienas, kad attiecīgais paziņojums nosūtīts NOMNIEKAM. Ja Nomas maksas noteikšanai pieaicina neatkarīgu vērtētāju, NOMNIEKS papildus Nomas maksai kompensē IZNOMĀTĀJAM neatkarīga vērtētāja atlīdzības summu.
3.5. Puses vienojas, ka Līguma 3.1. punktā minētā Nomas maksa tiek pārskatīta bez grozījumu izdarīšanas Līgumā, nosūtot NOMNIEKAM rakstisku paziņojumu, šādos gadījumos:

3.5.1. Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10%. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;

3.5.2.    ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos Nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;

3.5.3.    reizi gadā nākamajam nomas periodam, ja ir mainījušies IZNOMĀTĀJA Nomas objekta plānotie pārvaldīšanas izdevumi;

3.5.4.    ja normatīvie akti paredz citu Nomas maksas apmēru vai Nomas maksas aprēķināšanas kārtību.
3.6. IZNOMĀTĀJS nodrošina, ka Telpās NOMNIEKAM ir pieejami šādi komunālie pakalpojumi:
3.6.1. siltumapgāde;
3.6.2. ūdensapgāde un kanalizācija;
3.6.3. elektroenerģija.
3.7. NOMNIEKS par siltumapgādi, ūdensapgādi un kanalizāciju maksā proporcionāli NOMNIEKA nomas lietošanā nodoto Telpu platībai.

3.8. Līdz brīdim, kad NOMNIEKS par saviem līdzekļiem Nomas objektā uzstāda atsevišķas komunālo pakalpojumu uzskaites ierīces, par patērēto elektroenerģiju NOMNIEKS maksā atbilstoši katra mēneša elektroenerģijas patēriņa kopīgajam rēķinam, no kura tiek atskaitīts 2025.gada vidējais mēneša elektroenerģijas patēriņš 1460 kWh apmērā.

3.9. Pēc komunālo pakalpojumu uzskaites ierīču uzstādīšanas Nomas objektā, Puses slēdz vienošanos par Līguma 3.6.punktā noteikto pakalpojumu atsevišķu uzskaiti. Komunālo pakalpojumu uzskaites ierīču uzstādīšanu iepriekš saskaņo ar IZNOMĀTĀJU.
3.10. NOMNIEKS papildus Līguma 3.1.punktā noteiktajai Nomas maksai un 3.2.punktā noteiktajam maksājumam apņemas segt visas citas uz Nomas objektu attiecināmās izmaksas, piemēram, par Nomas objektā esošo ūdensapgādes sistēmu uzturēšanu un Valsts vides dienesta prasību izpildi. Gadījumā, ja Puses saskaņā ar Līguma 3.9. punktā minēto, ir vienojušās par pakalpojumu atsevišķu uzskaiti, tad šīs izmaksas tiek aprēķinātas saskaņā ar uzskaites ierīču rādījumiem.
3.11. Rēķinus par 3.1. punktā noteikto Nomas maksu par kārtējo mēnesi un rēķinus par 3.6. punktā minētajiem komunālajiem pakalpojumiem un 3.10. punktā minētajām attiecināmajām izmaksām, ja tādas radušās, par iepriekšējo mēnesi IZNOMĀTĀJS izraksta un nosūta NOMNIEKAM līdz kārtējā mēneša beigām. Rēķinus IZNOMĀTĀJS nosūta elektroniski no IZNOMĀTĀJA oficiālās elektroniskās adreses uz NOMNIEKA elektroniskā pasta adresi: _________________. NOMNIEKS saņemtos rēķinus apmaksā 10 (desmit) darba dienu laikā pēc rēķina saņemšanas, ieskaitot naudu IZNOMĀTĀJA rēķinā norādītajā norēķinu kontā. 
3.12. Ja līdz kārtējā mēneša pēdējam datumam NOMNIEKS nav saņēmis no IZNOMĀTĀJA rēķinus, NOMNIEKAM ir pienākums par to informēt IZNOMĀTĀJU. Ja nomnieks rēķinus ir saņēmis un noteiktajā termiņā nav veicis to apmaksu, IZNOMĀTĀJS ir tiesīgs piemērot ar likumu un Līgumu noteiktās sankcijas par saistību izpildes nokavējumu.
3.13. Ja IZNOMĀTĀJS nav savlaicīgi nosūtījis rēķinu NOMNIEKAM, tad attiecīgā rēķina samaksas termiņš pagarinās par IZNOMĀTĀJA nokavēto dienu skaitu, par kuru attiecībā uz NOMNIEKU nokavējuma nelabvēlīgās sekas neiestājas un nokavējuma procenti netiek aprēķināti.
3.14. Visi Līgumā paredzētie maksājumi tiks uzskatīti par samaksātiem dienā, kad saņemti IZNOMĀTĀJA norādītajā norēķinu kontā.
3.15. Nomas maksas vai citu Līgumā tieši paredzētu maksājumu samaksas termiņa nokavējuma gadījumā, ja nokavējumā vainojams NOMNIEKS, IZNOMĀTĀJAM ir tiesības prasīt, un NOMNIEKAM ir pienākums maksāt nokavējuma procentus 0,5% (nulle, komats, pieci procenti) apmērā no parāda summas dienā. Nokavējuma procentu samaksa neatbrīvo NOMNIEKU no pārējo ar šo Līgumu uzņemto saistību pilnīgas samaksas, kā arī nav uzskatāma par zaudējumu atlīdzināšanu.
3.16. Gadījumā, ja NOMNIEKS ar nodomu, aiz neuzmanības vai aiz nolaidības nepilda vai nepienācīgi pilda jebkuru no savām saistībām, kā arī rada bojājumus IZNOMĀTĀJA īpašumam, izņemot maksājumu kavējumu un pēc IZNOMĀTĀJA rakstiska brīdinājuma turpina nepildīt savas Līguma saistības vai nenovērš pārkāpuma sekas, IZNOMĀTĀJAM ir tiesības prasīt, un NOMNIEKAM ir pienākums maksāt līgumsodu Līguma 3.1. punktā minētās 1 (viena) mēneša Nomas maksas apmērā. Ar šī punkta piemērošanu IZNOMĀTĀJS neatsakās no citām Līgumā vai normatīvajos aktos paredzētajām prasījuma tiesībām pret NOMNIEKU un zaudējumu atlīdzības.
3.17. NOMNIEKS par saviem līdzekļiem nodrošina Nomas objekta uzturēšanu atbilstoši normatīvo aktu prasībām visā Nomas objekta ekspluatācijas laikā, t.sk. Nomas objekta uzlabošanu, iepriekš saskaņojot to ar IZNOMĀTĀJU, lai nodrošinātu nekustamā īpašuma lietošanas īpašību (kvalitātes) saglabāšanu visā ekspluatācijas laikā, kā arī sabiedrības un personas drošības vai veselības aizskāruma nepieļaujamību. NOMNIEKS par saviem līdzekļiem veic avāriju seku likvidāciju, ja šīs sekas iestājušās NOMNIEKA darbības vai bezdarbības rezultātā.
3.18. NOMNIEKS patstāvīgi slēdz līgumus ar citu komunālo pakalpojumu sniedzējiem par tam nepieciešamo pakalpojumu saņemšanu (atkritumu izvešana, sakaru pakalpojumi, telpu, autostāvvietas un teritorijas uzkopšana u.c.), kas nav norādīti Līguma 3.6. punktā, veicot norēķinus saskaņā ar noslēgtajiem līgumiem. Jebkuru iekārtu, tehnikas, ierīču, preču vai sadzīves atkritumu savākšanas konteineru izvietošana jāveic tā, lai netiktu traucēta Valsts robežsardzes darbība.
3.19. NOMNIEKS veic nepieciešamos pasākumus, lai netiktu piegružota blakus esošā teritorija.

4.  IZNOMĀTĀJA tiesības un pienākumi

4.1. IZNOMĀTĀJA pienākumi:

4.1.1. netraucēt NOMNIEKAM lietot Nomas objektu, ja tas tiek ekspluatēts atbilstoši vispārpieņemtām normām, lietošanas instrukcijām, ekspluatācijas un Līguma noteikumiem;

4.1.2. nodrošināt NOMNIEKU ar Līguma 3.6. punktā minētajiem komunālajiem pakalpojumiem, kā arī pēc NOMNIEKA pieprasījuma sniegt NOMNIEKAM informāciju par komunālo pakalpojumu sniedzēju piemērotajiem tarifiem; 
4.1.3.  veikt Zemes vienības daļas apsaimniekošanu un uzkopšanu; 
4.1.4. segt NOMNIEKAM tiešos zaudējumus, kuri radušies IZNOMĀTĀJA vainas dēļ; 
4.1.5. godprātīgi pildīt līgumsaistības.

4.2. IZNOMĀTĀJS ir tiesīgs jebkurā laikā, 24 (divdesmit četras) stundas iepriekš brīdinot par to NOMNIEKU, veikt vispārējo Nomas objekta apskati kopā ar NOMNIEKA pārstāvi. Ārkārtēju apstākļu gadījumā (plūdi, ugunsgrēks, signalizācijas aktivizēšana u.tml.) IZNOMĀTĀJS ir tiesīgs iekļūt Nomas objektā bez iepriekšēja brīdinājuma.

4.3. IZNOMĀTĀJS nav atbildīgs par pārtraukumiem apkurē un apgādē ar elektroenerģiju, ūdeni u.c. pakalpojumiem, ja šie pārtraukumi nav radušies IZNOMĀTĀJA vainas dēļ.

5. NOMNIEKA tiesības un pienākumi

5.1. NOMNIEKA tiesības ir:
5.1.1.   uzsākt komercdarbību Nomas objektā tikai pēc Līguma 5.3.1. un 5.3.2.apakšpunktā minēto pielāgošanas darbu pabeigšanas;

5.1.2. izmantot Nomas objektu atbilstoši nomas mērķim;
5.1.3.    nodot Nomas objektu vai tā daļu apakšnomā vai patapinājumā tikai ar iepriekšēju IZNOMĀTĀJA rakstisku piekrišanu. Apakšnomas līgums pirms noslēgšanas jāiesniedz IZNOMĀTĀJAM saskaņošanai, vienu līguma eksemplāru paredzot IZNOMĀTĀJAM. Apakšnomas līguma termiņš nedrīkst pārsniegt Līguma termiņu. Ja apakšnomas līgumā noteiktā nomas maksa ir lielāka kā Līgumā, tad NOMNIEKS maksā IZNOMĀTĀJAM 50% (piecdesmit procentus) no nomas un apakšnomas līgumā noteiktās nomas maksas starpības papildus 3.1. punktā noteiktajai nomas maksai;

5.1.4. nepieciešamības gadījumā pēc NOMNIEKA iniciatīvas un par saviem līdzekļiem veikt Telpu labiekārtošanu, kārtējo (kosmētisko) un citus remontus atbilstoši nomas mērķiem, rakstiski iepriekš saskaņojot tā apjomu un termiņus ar IZNOMĀTĀJU;

5.1.5. pēc Līguma termiņa beigām pagarināt Līgumu, ievērojot normatīvajos aktos noteikto, uz IZNOMĀTĀJA piedāvātajiem noteikumiem, ja NOMNIEKS izpildījis visas Līgumā noteiktās saistības;
5.1.6. atbilstoši normatīvo aktu prasībām un rakstiski saskaņojot ar IZNOMĀTĀJU, izvietot komercdarbību raksturojošas informatīvas izkārtnes.
5.2. NOMNIEKS nav tiesīgs:
5.2.1. ieķīlāt nomas objektu vai apgrūtināt to ar lietu tiesībām;
5.2.2. pārbūvēt Telpas bez IZNOMĀTĀJA rakstiskas atļaujas;

5.2.3. Nomas objektu izmantot mērķiem, kas nav minēti Līguma 1.4. punktā.
5.3. NOMNIEKA pienākumi ir:
5.3.1. pirms Nomas objekta izmantošanas uzsākšanas, NOMNIEKS veic Telpu pielāgošanu, lai nodalītu Telpas no telpām, kas atrodas Valsts robežsardzes lietošanā, lai nepieļautu nepiederošu personu iekļūšanu, iepriekš rakstiski saskaņojot ar IZNOMĀTĀJU nepieciešamo darbu veidu, apjomu un termiņus. Telpu pielāgošanas darbu izmaksas nomniekam netiek kompensētas. Telpās demontēto aprīkojumu un mēbeles novietot Līguma 9.3. punktā minētās IZNOMĀTĀJA atbildīgās personas norādītajā vietā;

5.3.2. pirms Nomas objekta izmantošanas uzsākšanas mainīt nomas lietošanā nodoto Telpu lietošanas mērķi atbilstoši Ministru kabineta 2006.gada 20.jūnija noteikumos Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” noteiktajam telpu lietošanas mērķim un segt ar to saistītās izmaksas;

5.3.3. saskaņojot ar IZNOMĀTĀJU, aprīkot nomā nodoto Auto stāvvietu ar atbilstošu marķējumu un informatīvām norādēm;
5.3.4. nomnieks apņemas ievērot noteiktos aizliegums atsevišķu preču ievešanai (importam) no Krievijas Federācijas un Baltkrievijas Republikas, kā arī šo preču tirdzniecības aizliegums Nomas objektā, kā arī citus valstī noteiktos preču tirdzniecības ierobežojumus;

5.3.5. visā Līguma darbības laikā uzturēt Nomas objektu un Nomas objektā esošos inženiertehniskos tīklus un komunikācijas pilnīgā kārtībā atbilstoši normatīvo aktu prasībām un ekspluatācijas noteikumiem. Nepieļaut Nomas objekta tehniskā un vispārējā stāvokļa pasliktināšanos, pieļaujot dabisko nolietošanos;
5.3.6. uzturēt Nomas objektu atbilstoši sanitārajām, darba aizsardzības un ugunsdrošības prasībām, veikt NOMNIEKA nodarbināto instruktāžu darba aizsardzībā un ugunsdrošībā;
5.3.7. veikt Telpu dezinsekciju un deratizāciju atbilstoši NOMNIEKA noslēgtajam līgumam ar deratizācijas pakalpojumu sniedzēju, bet ne retāk, kā vienu reizi ceturksnī (nepieciešamības gadījumā biežāk);
5.3.8. godprātīgi pildīt līgumsaistības;
5.3.9. savlaicīgi maksāt visus Līgumā paredzētos maksājumus;
5.3.10. ievērot vispārējos Telpu ekspluatācijas noteikumus; 
5.3.11. atbildēt par sanitāro, darba aizsardzības un ugunsdrošības prasību ievērošanu Nomas objektā;
5.3.12. veikt savas darbības civiltiesisko apdrošināšanu;
5.3.13. apmaksāt visus IZNOMĀTĀJA izdevumus, kas saistīti ar defektu un bojājumu novēršanu, kas tiks konstatēti un atklāti, nododot Nomas objektu IZNOMĀTĀJAM, ja tie radušies NOMNIEKA vainas dēļ; 
5.3.14. segt IZNOMĀTĀJAM tiešos zaudējumus, kuri radušies NOMNIEKA vainas dēļ.
5.3.15. ievērot Nomas objektā noteiktos autotransporta kustības ierobežojumus atbilstoši transportlīdzekļu kustības shēmai (4. pielikums), gadījumos, ja vienpusēji vai kopīgi ar Lietuvas Republiku tiks atjaunota robežkontrole pie iekšējām robežām, kā arī pastiprinātas imigrācijas kontroles laikā;
5.3.16. netraucēt Valsts robežsardzes amatpersonu pārvietošanos pa nekustamo īpašumu, tiem pildot dienesta pienākumus;
5.3.17. nodrošināt nekustamajā īpašumā esošās būves (radiotornis), būves kadastra apzīmējums 5448 006 0342 014, īpašniekam – Latvijas Mobilais Telefons SIA, reģistrācijas numurs 50003050931, netraucētu piekļuvi tā īpašumam.

5.4. Ja NOMNIEKS vēlas veikt ieguldījumus Nomas objektā, kas nav minēti Līgumā, Puses, iepriekš saskaņojot ieguldījumu apjomu, var slēgt papildu vienošanos par ieguldījumu atlīdzināšanas kārtību.
6. Nepārvarama vara

6.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kuru nevar iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri u.c.
6.2. Pusei, kas atsaucas uz nepārvaramas varas vai ārkārtas apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. 

6.3. Ja nepārvaramas varas apstākļi pastāv ilgāk, kā 3 (trīs) mēnešus, Līguma darbība tiek izbeigta, un Puses veic savstarpējo norēķinu.
7. Līguma izbeigšana un Nomas objekta atbrīvošana

7.1. Pusēm rakstiski vienojoties, Līgums var tikt izbeigts pirms noteiktā Līguma termiņa beigām jebkurā laikā, rakstiski brīdinot otru Pusi 3 (trīs) mēnešus iepriekš, izņemot Līguma 7.2. punktā noteiktajos gadījumos.
7.2. IZNOMĀTĀJAM ir tiesības, rakstiski informējot NOMNIEKU 30 (trīsdesmit) kalendāra dienas iepriekš, vienpusēji atkāpties no Līguma, neatlīdzinot NOMNIEKA zaudējumus, kas saistīti ar Līguma pirmstermiņa izbeigšanu, kā arī NOMNIEKA taisītos izdevumus Nomas objektā, ja:

7.2.1. NOMNIEKA darbības dēļ tiek bojāts Nomas objekts vai tiek traucēta Valsts robežsardzei noteikto funkciju izpilde;

7.2.2. NOMNIEKAM ir bijuši vismaz trīs maksājumu kavējumi, kas kopā pārsniedz divu mēnešu Nomas maksas apmēru, tai skaitā nomnieks nemaksā nekustamā īpašuma nodokli vai tā kompensāciju un citas nomas līgumā iekļautās izmaksas vai nenorēķinās par nekustamā īpašuma uzturēšanai nepieciešamajiem pakalpojumiem;

7.2.3. Nomas objekts tiek nodots lietošanā vai nodots apakšnomā trešajām personām, vai nomas tiesības kā citādi tiek izmantotas darījumos ar trešajām personām, par ko IZNOMĀTĀJS nav devis savu rakstisku piekrišanu;

7.2.4. Nomas objekts tiek izmantots mērķim, kas nav minēts Līguma 1.4. punktā;
7.2.5. Telpas tiek pārbūvētas bez IZNOMĀTĀJA rakstiskas piekrišanas vai bojātas, un NOMNIEKS bojājumus nav novērsis 30 (trīsdesmit) dienu laikā no IZNOMĀTĀJA rakstiskas pretenzijas nosūtīšanas;
7.2.6. tiek pārkāpti Līguma nosacījumi, t.sk., ja NOMNIEKS nav veicis Līgumā paredzēto telpu pielāgošanu noteiktajos termiņos;
7.2.7. Līguma neizpildīšana ir ļaunprātīga un dod IZNOMĀTĀJAM pamatu uzskatīt, ka viņš nevar paļauties uz saistību izpildīšanu nākotnē;
7.2.8. konstatēts potenciāls apdraudējums valsts drošībai, t.sk. migrācijas pieaugums, kā rezultātā Nomas objekts nepieciešams robežkontroles īstenošanai;
7.2.9. Nomas objekts tiek atsavināts.
7.3.  
IZNOMĀTĀJAM ir tiesības, rakstiski informējot NOMNIEKU 1 (vienu) mēnesi iepriekš, vienpusēji atkāpties no Līguma, neatlīdzinot NOMNIEKA zaudējumus, kas saistīti ar Līguma pirmstermiņa izbeigšanu, ja Nomas objekts ir nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai. 
7.4. NOMNIEKAM ir tiesības vienpusēji atkāpties no Līguma  par to rakstiski informējot IZNOMĀTĀJU 1 (vienu) mēnesi iepriekš, ja NOMNIEKS nepiekrīt pārskatītajam nomas maksas apmēram. Līdz Līguma izbeigšanai NOMNIEKS maksā nomas maksu atbilstoši pārskatītajam nomas maksas apmēram. 
7.5. Pēc Līguma izbeigšanas NOMNIEKS ne vēlāk kā 2 (divu) darba dienu laikā atbrīvo Nomas objektu un nodod to IZNOMĀTĀJAM ar Nomas objekta nodošanas - pieņemšanas aktu, ne sliktākā stāvoklī, kādā tās bija Līguma slēgšanas brīdī, ņemot vērā NOMNIEKA veiktās ar IZNOMĀTĀJU saskaņotās Telpu pārbūves un Telpu dabisko nolietojumu.
7.6. Beidzoties Līguma darbības termiņam, NOMNIEKS nodod bez atlīdzības IZNOMĀTĀJAM NOMNIEKA izdarītos neatdalāmos uzlabojumus, pārbūves un ietaises, kurām jābūt lietošanas kārtībā, izņemot gadījumus, ja starp Pusēm pirms ieguldījumu izdarīšanas ir noslēgta papildu vienošanās par ieguldījumu atlīdzināšanas kārtību. Tiek nodotas lietas un aprīkojums, kas nodrošina Telpu normālu lietošanu, kā arī priekšmeti, kas nav atdalāmi, nesabojājot tos un virsmas, pie kurām tie piestiprināti.

7.7. Ja pēc Līguma izbeigšanas Nomas objekts netiek savlaicīgi atbrīvots un nodots IZNOMĀTĀJAM, NOMNIEKS veic samaksu par Nomas objekta faktisko lietošanu un maksā līgumsodu 1% (viens procents) apmērā no kopējās Līguma 3.1.punktā noteiktās mēneša nomas maksas par katru nokavēto dienu līdz Nomas objekta atbrīvošanai un nodošanai IZNOMĀTĀJAM, kā arī sedz IZNOMĀTĀJAM visus zaudējumus, kādi IZNOMĀTĀJAM nodarīti sakarā ar Nomas objekta savlaicīgu neatbrīvošanu.

8. Personas datu aizsardzība

8.1. Ja Līguma izpildes ietvaros tiek iegūti dokumenti vai informācija, kas satur vai var saturēt fizisko personu datus, tad Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “Eiropas Parlamenta un Padomes regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”, turpmāk – Regula, un Latvijas Republikas normatīvajos aktos noteiktās prasības šādu datu apstrādei un aizsardzībai.

8.2. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar Līgumu, Regulu un Latvijas Republikas normatīvajos aktos noteikto.

8.3. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.

8.4. Līguma ietvaros katra Puse pēc attiecīgi otras Puses rakstiska pieprasījuma nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 72 stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.

8.5. Puses apņemas nenodot tālāk trešajām personām no attiecīgās Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.

8.6. Ja saskaņā ar piemērojamiem normatīvajiem aktiem Pusēm var rasties pienākums nodot tālāk trešajām personām no attiecīgās otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.

8.7. Puses apņemas pēc attiecīgās Puses rakstveida pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai. 

9.  Citi noteikumi

9.1. Puses apliecina, ka tām ir visas tiesības un pilnvaras slēgt Līgumu un uzņemties tajā noteiktās saistības.

9.2. Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. Jebkuras izmaiņas Līguma noteikumos, ja Līgumā nav noteikts citādi, stājas juridiskā spēkā tikai tad, kad tās tiek noformētas rakstiski un tās paraksta abas Puses.

9.3. IZNOMĀTĀJA atbildīgā persona Līguma darbības laikā: Nekustamo īpašumu pārvaldīšanas departamenta Zemgales un Pierīgas īpašumu pārvaldīšanas nodaļas galvenā nekustamā īpašuma pārvaldniece Natālija Markevica, tālruņa numurs 20244771, elektroniskā pasta adrese: natalija.markevica@agentura.iem.gov.lv. 
9.4. NOMNIEKA atbildīgā persona Līguma darbības laikā: ________________, tālruņa numurs __________, elektroniskā pasta adrese_________________________.

9.5. Atbildīgās personas, veicot savstarpējo saziņu, izmanto Līguma 9.3. un 9.4. punktā minētos rekvizītus. Atbildīgajām personām nav tiesību veikt labojumus vai izdarīt grozījumus Līgumā vai tā pielikumos.

9.6. Atbildīgās personas ir tiesīgas:

9.6.1. parakstīt Nomas objekta nodošanas - pieņemšanas aktus;

9.6.2. kontrolēt Nomas objekta un tajā esošo komunikāciju tehnisko stāvokli;

9.6.3. savlaicīgi un nekavējoties informēt par tehniskām problēmām, risināt citus, ar Nomas objekta lietošanu un uzturēšanu saistītus jautājumus.

9.7. Ja kādi Līguma punkti nonāk pretrunā ar normatīvajiem aktiem, tas neietekmē Līguma darbību kopumā. Spēkā neesošie punkti ir jāaizstāj ar citiem Līguma mērķim un saturam atbilstošiem punktiem.

9.8. Līgums ir saistošs Pušu tiesību un saistību pārņēmējiem.

9.9. Mainot juridisko statusu, adresi, atbildīgās personas, tālruņa numuru, elektroniskā pasta adreses vai rekvizītus, katra Puse 5 (piecu) darba dienu laikā nosūta paziņojumu otrai Pusei par izmaiņām.

9.10. Paziņojums, ko viena Puse nodod otrai Pusei, ir paziņots:

9.10.1. dienā, kad Puse to iesniedz otrai Pusei pret tās atbildīgās/paraksttiesīgās personas parakstu;

9.10.2. otrajā darba dienā, kad Puse to ir nosūtījusi otrai Pusei uz Līgumā norādīto elektroniskā pasta adresi, ja to apliecina tehniskā līdzekļa izdruka;

9.10.3. septītajā dienā pēc Latvijas pasta zīmogā norādītā datuma par vēstules pieņemšanu nosūtīšanai, ja tā nosūtīta pa pastu ierakstītā sūtījumā.

9.11. Savstarpējās Pušu attiecības, kas netiek paredzētas Līgumā, ir regulējamas saskaņā ar Latvijas Republikā spēkā esošajiem normatīvajiem aktiem.

9.12. Visi strīdi, kas var rasties Līguma darbības laikā, vispirms tiek risināti Pušu savstarpējās sarunās. Ja Puses nevar panākt vienošanos, strīdus izskata Latvijas Republikas normatīvajos aktos noteiktajā kārtībā.

9.13. Līgums ar pielikumiem ir sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.

9.14. Līgumam pievienoti šādi pielikumi:

9.14.1.  1. pielikums - Telpu plāns;
9.14.2.  2. pielikums - Auto stāvvietas plāns; 
9.14.3.  3. pielikums - Nomas objekta nodošanas – pieņemšanas akta paraugs;
9.14.4.  4. pielikums - Transportlīdzekļu kustības shēma.
10. Pušu juridiskās adreses, rekvizīti un paraksti

	IZNOMĀTĀJS:
	NOMNIEKS:

	Nodrošinājuma valsts aģentūra

Reģistrācijas numurs 90009112024
Čiekurkalna 1.līnija 1 k-2,

Rīga, LV-1026


Norēķini: Valsts kase


Kods: TRELLLV22


Konts: LV28TREL2140651016000
Oficiālā elektroniskā adrese: _default@90009112024
Direktors (*paraksts) J.Vonda                                                                       
	 


*DOKUMENTS IR PARAKSTĪTS AR DROŠU ELEKTRONISKO PARAKSTU 
UN SATUR LAIKA ZĪMOGU
